Zuma het ‘unieke behoeftes’ | Rapport
Zuma het ‘unieke behoeftes’
Pres. Jacob Zuma het weens sy landelike agtergrond en kultuur unieke veiligheidsbehoeftes en die staat moet daaraan voldoen, of Suid-Afrikaners nou daarvan hou of nie.Voorts is die volle omvang van die peperduur verbeterings aan Zuma se Nkandla-tuiste in Zoeloeland ’n staatsgeheim.Thulas Nxesi, minister van openbare werke, het Vrydag gesê die Grondwet waarborg kulturele diversiteit en Zuma se kultuur en groot gesin moet gerespekteer word. “Die president kom van ’n landelike gebied met ’n unieke omgewing en klimaat. “Of julle sy familie aanvaar of nie, hulle woon daar (Nkandla) en ons moet hulle beskerm. Daar is groot verskille tussen ’n wit stedelike familie en ’n landelike swart familie,” het Nxesi gesê toe hy gepeper is met vrae oor hoe staatsbesteding van meer as R200 miljoen aan Zuma se private Nkan­dla-tuiste geregverdig kan word.Volgens Nxesi is soortgelyke veiligheidsverbeterings aan oudpress. Nelson Mandela en FW de Klerk se wonings aangebring gedurende hul ampstermyne. “Dieselfde is gedoen by die plekke waar hulle verkies het om te woon. Die bedrae en skaal sal verskil, want die omstandighede (van waar hul wonings geleë was) verskil.”Nxesi voer aan die R203 miljoen wat genoem word in dokumente wat aan City Press, susterkoerant van Rapport, uitgelek is, is “verkeerd” en “onbevestig”.Hy wou nie die regte bedrag gee nie, want die openbaarmaking van besonderhede van die verbeterings en koste sal Zuma se veiligheid bedreig. “Niemand sal ooit weet hoeveel aan die huidige president, of vorige presidente, bestee word nie. Dis geklassifiseerde inligting.”Nxesi het vrae oor hoeveel dae Zuma by Nkandla deurbring en of dít die kostes regverdig, as “onregverdig” afgemaak.Hy het gewaarsku die amptenaar wat die dokumente uitgelek het, sal uitgesnuffel word. “Ek kan nie sulke mense in my departement duld nie.”* Anchen Dreyer, DA-LP en woordvoerder oor openbare werke, sê sy gaan alle moontlike meganismes in die parlement inspan om by die volle waarheid van die Nkandla-verbeterings uit te kom.“Suid-Afrika het skole, hospitale en huise nodig, nie paleise vir sy presidente nie.”
System Administrator (Technical)
CenturionBathopele Talent FactoryR45 000 Per Month
Electrician (FMCG) ( Hire Resolve )
JohannesburgHR Solutions (Bloemfontein)R15 000 - R23 000 Per Month